izzako/sundanese-pixelgpt huggingface dataset:
Kadar kolesterol anu aya di luhureun 200 mg/dl bisa ngabalukarkeun ancaman pikeun rupa-rupa panyakit kayaning aterosklerosis/penyumbatan pembuluh darah, stroke jeung panyakit jantung koroner
Sanajan dianggap bahaya, kolésterol tetep dibutuhkeun ku awak
Manusa rata-rata merlukeun 1.100 miligram kolésterol unggal poé pikeun miara dingding sél jeung fungsi fisiologis séjénna.. Tina jumlah éta 25-40 persen (200–300 mg) sacara normal anu asalna tina kadaharan jeung sésana disintesis ku awak
Cumi-cumi bisa nyingkahan pamangsana sacara gancang ngaliwatan "pengerutan otot" sacara gancang
Lamun ngan saukur sacara gancang teu pati mantuan tapi ku ayana "awan tinta pekat" jeung poék bisa dikaluarkeun sangkan musuhna reuwas
Lian ti éta, cumi-cumi ogé miboga sistim "perlindungan" ku cara ngaganti-ganti warna kulitna sacara gancang, kadang-kadang jadi kabiru-biruan, bodas, beureum atawa coklat
Parobahan warna ieu ku sabab ayana "kromatofor" anu mangrupa kantong élastis anu eusina pigmén beureum atawa konéng
Sel-sel pigmén anu élastis ieu dikurilingan ku beungkeutan sél-sél otot anu bisa "kontraksi" sacara gancang, nepi ka sél-sél pigmén jadi leuwih gedé jeung ngabalukarkeun warnana jadi leuwih écés
Mekanisme ieu ngabalukarkeun cumi-cumi jadi robah warnana lamun meunang rangsangan ti luar
Sistem parobahan warna ieu dipaké ogé jadi alat komunikasi
Cumi-cumi spesies Onychoteuthis banksii miboga kamampuh kamuflase unik
Bisa ngarobah warnana tina transparan jadi beureum burem atawa sabalikna pikeun nyingkahan musuhna.Hal éta dipikanyaho sabada ditalungtik ku Sarah Zylinski, panalungtik ti post doktoral di Duke University, Amerika Serikat
Hiu mangrupa lauk laut anu kaasup panggedéna, potonganana biasa sok disebut ogé cucut
Hiu loba rupana jeung loba ngarana, aya anu ngendog jeung aya anu ngajuru, gedéna hiu teu sarua jeung paus, paling panjangna ngan nepi ka 13 méter, sungutna aya di handapeun hulu dina tonggongna aya sapasang cécépét, jeung lamun sisit diusap ti hulu ka buntut lésang, tapi sabalikna lamun diusapna ti buntut ka hulu karasa saperti ngusap parud, lantaran éta kulit nu garing sok dipaké
éta kulit nu garing sok dipaké hampelas.. Hiu atawa cucut kaasup sakelompok ("superordo Selachimorpha") lauk anu karang tulang rawan anu lengkep jeung awakna anu ipis
Hiu napasna ku lima liang ingsang (sakapeung mah genep atawa tujuh, gumantung kana spésiesna) di gigir, atawa dimimiti saeutik di bagian tukang, jeung huluna
Hiu miboga awak anu awakna dibuntel ku kulit "dermal denticles" pikeun nutupan kulit tina karusakan tina parasit, jeung pikeun nambahan dinamika cai
Hiu miboga sababaraha huntu anu bisa diganti
Hiu kaasup spésies anu ukuranan gedé saperti dampal leungeun hiu pigmi
"Euprotomicrus bispinatus", mangrupa spésies ti laut jero anu panjangna 22 cm
Lauk paus atawa "Rhincodon typus" kagolong lauk panggedéna anu bisa ngagedéan nepi ka 12 méter, Lauk anu mirip jiga paus daharna ngan plankton ngaliwatan alat panyaring di bahamna
Hiu banténg atawa "Carcharhinus leucas", nyaéta paling kasohor tina sababaraha spésies anu ngojay dina cai laut atawa cai biasa (jenis ieu kapanggihna di Danau Nikaragua, di Amérika Tengah)
Rorongkong hiu béda dibandingkeun jeung lauk-lauk anu miboga tulang saperti lauk kod, ku sabab tulangna tina tulang ngora, anu hampang jeung leuleus, sanajan tulang ngora ieu di lauk-lauk hiu mah leuwih kolot sakapeung mah bisa "mengapur", nepi ka bisa jadi heuras saperti tulang
Rahang hiu loba rupana jeung ceuk sahaol mah geus revolusi tina rongga ingsang anu munggran
Rahang ieu teu napel dina "cranium" jeung miboga asupan mineral panambah anu méré kakuatan leuwih gedé
Ilaharna hiu lila gedéna lantaran séksualna saeutik ngabalukarkeun saeutik katurunana dibandingkeun jeung lauk-lauk anu dipanén
Ku sabab kitu hiu kagolong sato anu langka
Curug Cibareubeuy atawa aya ogé nu nyebut curug Cibareuhbeuy jangkungna 40 méter anu di handapna aya kulah leutik anu nampung cai curugna
Suhu hawa rata-ratana nyaéta 26 darajat C, anu "curah hujan"na kurang leuwih 2000 mm/th anu tingkat "kelembaban"ana rata-rata 60%
Sacara wilayah nu ngokolakeun leuweung Curug Cibareubeuy anu kaasup kana petak 4 RPH Gn.Karamat BKPH Cisalak KPH Bandung Utara Perum Perhutani Unit III Jawa Barat jeung Banten
Curug cibareuhbeuy jarakna 5 km ti Desa Cibeusi, anu babagianana supaya bisa nepi ka curug ieu kudu ngaliwatan désa cibeusi anu jauhna 3 km ti jalan gedé nepi ka gerbangna anu jajalaneunana geus di aspal
Tuluy ti gerbang ka jerona leumpang deui ngaliwatan jalan satapak anu jauhna 2 km
Luyu jeung ngaranna daya irut nu pangutamana di tempat Wisata Curug Cibareubeuy ieu nya éya curug anu jangkungna 40 méter
Wisatawan bisa nyo'o cai jeung ngeueum di kulah leutik anu nampung cai curugna
Aya ogé daya irut séjénna anu aya di deukeuteun curug Cibareubey nyaéta ayana Situs Purbakala anu jumlahna aya opat rupa, aréal "Bumi Perkemahan" jeung "Hutan Pineus"
Lian ti anu geus disebutkeun saméméhna di daérah curug Cibareubeuy gé nyaéta loba patani gula arén anu bisa diasaan di ditu
Erok nyaéta papakéan awéwé anu bajuna jeung ka handapna ngahiji, sok disebut ogé rok
Erok mangrupa potongan Sianghai ti gigirna maké cowak nepi ka saluhureun tuur nepi ka lamun dipaké ngaléngkah téh pingping katémbong ngolépat
Erok téh rupa-rupa aya anu dicowak ti tukang atawa ti gigir
Mimitina diwanohkeun ku Mary Quant, awéwé katurunan Inggris
Manéhna salah saurang "fashion desainer"
Dina taun 1955, Mary Quant jeung salakina Alexander Plunkett Grene muka toko husus raksukan anu ngarana Bazaar
Ayana rok mini sabenerna modifikasi tina rok biasa, dina taun 1958 loba awéwé maraké rok
Dina taun 1960, "trend" maraké erok anu dimodifikasi ku sabab loba ngarasa teu merenah dina naraék beus jadi diciptakeun erok anu mini atawa sentut
Tuluy taun 1960, lahirna ngaran mini alatan Mary Quant bakat ku bogoh pisan kana mobilna jadi rok ciptaana dingaranan mini sarua jeung pabrik anu nyieun éta mobil karesepna
Dina ahir taun 1960an, Mary Quant salah sahiji anu manggihan "tren fashion" "hot pants"
Kaén erok gumantung kana musim
Lamun maké erok di musim panas, jadi anu cocog maké erok anu tina kaén popelin, kaén terpal, atawa denim
Salain ti éta erok anu dipaké bahan na kudu anu ipis saperti kapas katun jeung kaén voile atawa "poliester" saperti "georgettes", "sifon" atawa "jaring"
Ngaran lengkep kleub ieu nyaéta Manchester United Football Club anu mimiti ngadeg taun 1878 anu ngaranna Newton Héath LYR F.C
anu boga jujuluk nyaéta The Red Devils, United alamatna kantorna di Sir Matt Busby Way,Old Trafford, Manchester M16 0RA aya ogé Situs resmina .Anu bogana nyaéta Malcolm Glazer, pupuhuna Joel Glazer, ari managerna Alex ferguson.Manchester United kandangna di stadion Old Trafford anu kuota tempatna pikeun 75.957 panongton di kota Manchester
Manchester United mangrupa kleub anu beunghar ku sajarah.Kitu ogé nu mikaresep kleub nu markasna di kota Manchester ieu ogé mingkin loba
dibarengan ku sagala masalah jeung préstasi anu dihontal, kleub MU mangrupa salah sahiji kleub anu miboga daya irut gedé jeung miboga sajarah anu rupa-rupa
Kleub ieu mimiti aya maké ngaran Newton Héath Lancashire and Yorkshire Railwaiy F.C (Newton Héath LYR F.C.)
nalika taun 1878 ku para pagawé rél karéta api di Newton Heath
Sajarah kleub ieu, harita kaos tim anu warnana héjo-emas jeung maranéhna maén di lapang anu leutik di North Road, dekeut stasion karéta api Piccadilly Manchester anu lilana lima belas taun saméméh pindah ka Bank Street taun 1893
Kleub ieu geus ngiluan kompetisi maén bal taun saméméhna jeung mimiti megatkeun hubunganana jeung stasion karéta api nepi ka jadi pausahaan anu mandiri jeung ngistrénan saurang girang serat anu tungtungna miceun ngaran "LYR" ti ngaran maranéhna jadi Newton Héath F.C hungkul
Tapi nalika taun 1902, tim MU ampir-ampiran bangkrut kalawan hutangna leuwih ti £2500 jeung lapang Bank Streetna gé ditutup
Saméméh kleubna bubar, maranéhna narima bantuan dana ti J.H
Davies, direktur Manchester Breweries
Harita diayakeun rapat pikeun ngaganti ngaran kleub.Manchester Celtic jeung Manchester Central nyaéta ngaran anu diusulkeun mimitina, tapi ngaran anu dipilih tungtungna mah angger Manchester United anu sacara resmi éksis ti mimiti ping 26 April 1902.Harita ogé Davies ngaganti warna tim jeung kapilih warna beureum jeung bodas salaku warna tim Manchester United
Ernest Mangnall dipilih jadi girang serat klub ngaganti James West anu ngundurkeun diri ping 28 September 1902
Mangnall usaha pikeun ngaronjatkeun tim ka divisi hiji harita ngan gagal dina usaha mimiti, jeung ngan peringkat kalima Liga Divisi Dua
Mangnall pin mutuskeun pikeun nambahan sababaraha pamaén ka kleub kawas Harry Moger, Dick Duckworth, John Picken,jeung Charlie Roberts anu harita nyieun parobahan anu "signifikan"
Préstasi juara anu kungsi di cangking ku MU nyaéta: Jawara Liga : 1908, 1911, 1952, 1956, 1957, 1965, 1967, 1993, 1994, 1996, 1997, 1999, 2000, 2001, 2003, 2007, 2008, 2009,2011 Jawara Piala FA : 1909, 1949, 1963,1977, 1983, 1985, 1990, 1994, 1996, 1999, 2004 Jawara Piala Liga : 1992, 2006 Jawara Liga Champions : 1968, 1999, 2008 Jawara Piala Winners : 1991 Jawara Piala
Piala Winners : 1991 Jawara Piala Dunia Klub : 1999, 2008 Jawara Piala Super : 1991
Alessandro Giuseppe Antonio Anastasio Gerolamo Umberto Volta (18 Fébruari 1745 – 5 Maret 1827) nyaéta fisikawan Italia anu kawentar utamana dina penemuan batré taun 1880
Volta lahir di Como, Italia jeung milu sakola ogé di dinya
Dina taun 1774, anjeunna jadi saurang profésor fisikawan di Royal School di Como
Sataun ti harita, anjeunna ngamekarkeun jeung mopilérkeun éléktroporus, hiji pakakas anu ngahasilkeun énérgi listrik statis
Promosi anjeunna kana éta banda téh pohara inténsif, sok sanajan aya ogé pakakas anu boga prinsip sarupa dina taun 1762 karya saurang profésor ti Swédia, nyaéta Johan Wilcke
Dina taun 1779 anjeunna jadi profésor fisika ékspériméntal di University of Pavia, éta kalungguhan téh dicangking salila 25 taun
Taun 1794, Volta nikah jeung saurang wanoja aristocrat au asalna ogé ti Como, nyaéta Teresa Peregrini, jeung boga tilu urang anak nyaéa Giovanni, Flaminio jeung Zanino
batré anu dijieun ku Volta dikréditkeun minangka sél éléktrokimia nu mimiti
Ieu pakakas téh kawangun ku dua éléktroda: anu dijieun tina séng, nu hijina deui tina tambaga
Éléktrolit nyaéta asam sulfat atawa campuran cai uyah jeung ca
éléktrolit anu aya dina wangun 2H+ jeung SO42-
Séng, anu leuwih luhur tina tambaga jeung hidrogén dina séri éléktrokimia, ngaréaksi jeung sulfat anu boga muatan negative
(SO42-) ion-ion hidrogén boga muatan posotof (proton) néwak electron tina tambaga ngawagun gelembung gas hidrogén, H2
Ieu hal téh ngaakibatkeun séng watang éléktroda negative jeung tambaga watang éléktroda positif
Aristoteles nyaéta salah saurang filsuf gedé sapanjang sajarah dunya
Rupa-rupa tuisanana jadi dadasar pikeun kamekaran élmu falsafah, fisika, matématika, pulitik, pamaréntahan jeung pangaweruh alam
Aristoteles lahir di Stagira Chalcidice, Thracia, Yunani taun 384 SM
Anjeunna katurunan saurang ahli tatamba ti Makédonia
Aristoteles ancrub kana pamikiran jeung pangaweruh ti mimiti umur 17 taun
Anjeunna guguru jeung Plato anu satuluyna jadi pangajar di Akademi Plato salila kurang leuwih 20 taun
Nalika muridna (Alexander Agung) ngawasa di Makédonia, Aristoteles balik deui ka Yunani jeung ngadegkeun akademi anu dingaranan Lyceum
Sabada kakawasaan Alexander Agung nyirorot jeung ahirna runtag, Aristoteles hirup dina panglumpatan pikeun ngingkahan pembunuhan siga anu dialaman ku Socrates
Anjeunna ahirna tilar dunya di pangungsian taun 322 SM Pangaruh Aristoteles kana cara mikri Barat pohara jerona
Dina jaman baheula jeung pertengahan, hasil karyana ditarjamahkeun kana basa-basa Latén, basa Arab, basa Italia, Perancis, Ibrani, Jerman jeung Inggris
Panulis-panulis Yunani anu mucunghul sabadana, kitu ogé filuf-filsuf Byzantium diajar kana karyana jeung neundeun rasa kagum anu pohara gedéna
Wancahan tina Badan Standar Nasional Pendidikan nyaéta badan mandiri jeung indepénden anu tugasna ngamekarkeun,mantau, ngawaskeun, jeung meunteun dilaksanakeunana Standar Nasional Pendidikan
BSNP kalungguhanana di wilayah Nagara Républik Indonésia, tanggungjawabna ka menteri, dina ngajalankeun tugas jeung fungsina, BSNP mandiri jeung profésional
Kaanggotaan BSNP jumlahna gasal, paling saeutik 11 (sabelas) urang jeung saloba-lobana 15 (lima belas) urang
Anggota BSNP téh para ahli dina widang psikométri, évaluasi pendidikan, kurikulum, jeung manajemén pendidikan anu mibanda wawasan, pangalaman, jeung komitmen pikeun ngaronjatkeun kualitas atikan
Kaanggotaan BSNP lumangsung salila opat taun, diangkat jeung dieureunkeun ku Menteri Pendidikan Nasional
BSNP dipupuhuan ku saurang pupuhu jeung saurang sekretaris anu dipilih ku jeung tina anggota dumasar pangloba-lobana sora
Tugas BSNP mantuan menteri dina mekarkeun, mantau, jeung ngadalian Standar Nasional Pendidikan
Standar anu dimekarkeun ku BSNP dipaké éféktif jeung ngabeungkeut sakabéh satuan pendidikan sacara nasional sanggeus ditetepkeun ku Peraturan Menteri
Anggota BSNP periode 2009-2013
BSNP périodeu 2009-2013 diangkat dumasar Keputusan Menteri Pendidikan Nasional Nomor 067/P/2009
Anggur atawa wine nyaéta sarupaning inuman nu ngandung alkohol nu kadar alkoholna antara 14 nepi ka 16%, rata-rata 15%, inuman meunang férméntasi tina sari buah anggur nu seger
Bisa disebutkeun "wine" nyaéta sajenis inuman tina hasil ngaragian anggur seger
Ragi jeung gula nu aya dina buah anggur bakal ngahasilkeun alkohol jeung CO2
Lamun prosés ngaragianna di jero rohangan nu kabuka, CO2 bakal geura "menguap" ka udara sedengkeun alkoholna bakal aya dina cairan
Pikeun misahkeuna alkohol jeung cairan dilakukeun ngaliwatan cara "penyulingan" saluyu kana titik ngagolakna alkohol nu 80o jeung titik ngagolakna cai 100oC
Ku aturan éta cairan tadi dipanaskeun maké suhu antara 80o nepi ka 100oC
Dina kondisi normal, ragi bakal terus gawé aktif nepi ka kabéh gula dina anggur atawa "grape" robah jadi alkohol
Prosés ngaragian bisa dieureunkeunkeun saméméh gula béak, nyaéta ku jalan; nambahkeun alkohol murni kana cairan éta nepi ka kadar alkoholna 15% tina volumena; nambahkeun asam sulfur pikeun ngabius ragi; nyaring larutan tadi ku filter nu alus pisan keur ngaluarkeun ragi
Ngelompokkeun anggur atawa wine dasarna mah gumantung kana buah anggur/grape nu diragian
Numutkeun Grossman, wine dibagi jadi; (1) Natural wine/natural still wine, table wine, (2) Sparkling wine, (3) Fortified wine, (4) Aromatic wine
DAMRI nyaéta kapanjangan tina Djawatan Angkoetan Motor Repoeblik Indonésia nu dibentuk dumasar Makloemat Kementerian Perhoeboengan RI No.01/DAMRI/46 tanggal 25 Nopember 1946 nu tugas utamana ngayakeun angkutan jalma jeung barang di jalan kku ngagunakeun kendaraan motor
Taun 1943, aya dua usaha angkutan di jaman keur dijajah ku Jepang nyaéta "Jawa Unyu Zigyosha" nu husus keur ngangkut barang ku treuk, gorobak/cikar jeung "Zidosha Sokyoku" nu ngalayanan angkutan panumpang ku kandaraan motor/beus
Taun 1945 sanggeus Indonésia merdéka, dikokolakeun ku Kementerian Perhubungan RI, Jawa Unyu Zigyosha robah ngaran jadi"Djawatan Pengangkoetan" keur angkutan barang sedengkeun Zidosha Sokyoku robah jadi "Djawatan Angkutan Darat" keur ngangkut panumpang
Tanggal 25 November 1946, dua jawatan éta digabung dumasar Makloemat Menteri Perhoebungan RI No.01/DAM/46 jadi "Djawatan Angkoetan Motor Repoeblik Indonesia" nu disingget DAMRI nu status utaman ngayakeun pengangkutan darat ku beus, treuk, jeung angkutan motor liana
Tugas ieu nu ngajadikeun sumanget "Kesejahteraan" Damri nu geus nyekel peranan aktif dina kiprah perjuangan mertahankeun kamerdékaan ngalawan agrési Walanda di Jawa
Taun 1961 aya peralihan status Damri jadi Badan Pimpinan Umum Perusahaan Negara (BPUPN) dumasar PP No.233 taun 1961, nu tuluy dina taun 1965 BPUNP dihapus sarta Damri ditetepkeun jadi Perusahaan Negara
Taun 1982 Damri alih status jadi Perusahaan Umum (Perum) dumasar PP No.30 taun 1984, nu tuluy ku PP No.31 taun 2002 nepi ka ayeuna
Perum Damri dibéré tugas jeung wewenang pikeun ngayakeun jasa angkutan umum keur panumpang atawa barang ku kendaraan motor
Jam témbok nyaéta jam loncéng nu dipasang dina témbok
Dina sajarahna jam témbok boga peran penting pisan di imah
Jam témbok geus aya salila ratusan taun, mimitina dumasar kalangkang cahaya panon poé
Tuluy mekar ti alam ka analog, mékanik nu ukuranna gedé pisan jeung mahal
Biasana digunakeun di tempat umum saperti geréja jeung wangunan publik lianna
Jam témbok nu di jero rohangan mimiti aya di imah-imah di Inggris kira-kira taun 1600-an
Dijieun tina bahan kuningan nu digantung dina témbok ku bantuan tali jeung ranté
Ngan para raja jeung ratu nu bisa mayar mahal hiji kaméwahan miboga jam témbok di imah-imah manéhna jeung istana
Saurang pangrajin merlukeun waktu mangbulan-bulan keur nyieun hiji jam témbok
Inggris nu mimiti ngarobah jam témbok kuningan tradisional jadi jam témbok modérn nu akurat pisan jeung ngirut ku gaya jeung deseinna nu dijieun tina kai nu dicét
Jam témbok lain ngan digunakeun keur nandaan waktu, tapi ogé digunakeun keur ngingetan kajadian kaagamaan, budaya jeung olahraga
Ku lantaran produksi massal jeung bahan nu dijieun tina plastik, jam témbok jadi murah pisan jeung bisa kabeuli ku sakabéh jalma
Gunung Halimun nyaéta hiji gunung nu aya di antara Kabupatén Bogor, Kabupatén Sukabumi, jeung Kabupatén Lebak
Wiski nyaéta sarupaning "spirit" nu dibeunangkeun ku cara distilasi tina prosés ngaragian bubur siki-sikian paré (Ryewhéat, corn, barley, maize atawa paré) sarta dipendem dina tong kai
Aya 200 jenis wiski
Wiski mangrupa inuman nu ngandung alkohol nu dijieun tina campuran sababaraha jenis siki-sikian
Wiski-wiski tadi miiboga taste/rasa nu béda-béda antara jieunan nu hiji jeung lianna
Aya opat kelompok wiski,nyaéta; "Scoth whisky" (Johnie Walker, Chivas Regal); "Irish whisky" (Old Busmills, John Power); "Canadian whisky" (Séagrams V.O., Canadian Club); "American whisky" (Old Grand Dad, Jim Béan)
Gibran Kahlil Gibran atawa Kahlil Gibran lahir di Bisheri, Libanon, tanggal 6 Januari 1883
Pindah jeung indungna ka Boston , Amérika Serikat nalika mangsa rumaja
Sanggeus mulang deui ka Libanon pikeun neuleuman basa sastra Arab, ti taun 1905 karya-karyana medal, tur ngirut balaréa, utamana Sang Nabi
Inyana ngalegaan paniténna ngeunaan sastra tur diajar ngalukis di Paris, sanggeus kitu nganjrek netep di New York
Di dinya ngadegkeun studio Patapan
Buku-bukuna anu kawentar, salian ti "Sang Nabi", ogé "Taman Sang Nabi", "Pasir dan Buih", "Sayap-sayap Patah", "Suara Sang Guru", "Si Gila, Sang Pralambang", "Sang Musafir", "Lagu Gelombang", "Surat-surat Cinta kepada May Ziadah", jeung sajabana
Inyana tilar dunya tanggal 10 April 1931 lantaran panyakit lever jeung radang paru-paru
Kahlil Gibran, kaasup sastrawan dunya anu karya-karyana loba ditarjamahkeun kana basa Indonésia
Acan tarjamahan-tarjamahan anu bacacar dina surat kabar jeung majalah
Kakuatan Gibran dina karyana, dimimitian tina unsur spiritual, lamun henteu, inyana moal kaitung universal jeung weweg
Lian ti éta ogé kaéndahan basana
Déwa-déwa Bumi ngagambarkeun paguneman antara tilu déwa anu gelar ka dunya, para paduka Titan tina kahirupan
Term déwa anu satuluyna ditekenkeun deui ku term Titan, sapinuhna ngarujuk kana Yunani
Dina mitologi Yunani, titan téh nyaéta anggota tina hiji ras buta, anak-anak Uranus jeung Gé, ogé déwa panonpoé, dulur lalakina Hélios
Tilu déwa tadi baguntrengan saluyu jeung profilna masing-masing
Déwa kahiji jeung kadua teu weléh nyarita kalawan umangkeuh jeung perténtang
Sabalikna déwa katilu, ti mimiti gé katémbong gayana ngasor "low profile"
Arthur Holly Compton lahir di Ohio, 10 September 1892
Anjeunna nyaéta saurang fisikawan Amérika Serikat anu narima panglélér Nobél widang fisika
Éta panglélér téh ditarima alatan sumbanganana kana penemuan hiji éfék anu dingaranan luyu jeung ngaranna (éfék Compton)
Compton kungsi diajar di Wooster College jeung Priceton
Di Princeton anjeunna hasil manggihan hiji métoda elegan pikeun ngadémonstrasikeun rotasi bumi
Nalika digawé du Universitas Washington, St. Louis, anjeunna manggihan yén panjang gelombang sinar X bias nambahan saupama mencar
Dina taun 1923, anjeunna bias ngajelaskeun hal éta numutkeun téori kuantum cahaya
Éta pagawéan téh geus ngayakinkeun jalma kana bebeneran réalitas foton
Sabenerna mah Compton ku anjeun anu ngajukeun kecap ‘’foton’’ téh
Sabada narima Nobél Fisika dina taun 1927, anjeunna digawé di Universitas Chicago pikeun nalungtik sinar kosmis
Iwal ti éa, Arthur jeung C.F
hagenow manggihan fénoména tina pantulan total sinar X jeung polarisasi lengkepna
Timuan ieu téh ngarah kana panangtuan kalawan gemet jumlah éléktron dina hiji atom
Antara taun 1930-1940, Arthur mokuskeun panalungtikan variasi géografi tina inténsitas sinar-sinar kosmik
Numutkeun anjeunna, inténsitas sinar kosmik téh aya kaitanana jeung géomagnetic ti batan garis lintang géografi
Blaise Pascal (1623- 1662 M) lahir di Clermont Ferrand tanggal 19 Juni 1632
Bapana Etienne Pascal, panaséhat karajaan anu tuluy diangkat minangka présidén organisasi the Court of Aids di kota Clermont
Indungna tilar nalika anjeunna umur 3 taun, ninggalkeun anjeunna jeung dua dulur awéwéna, Gilberte jeung Jacqueline
Dina taun 1631 kulawargana pindah ka Paris
Ti mimiti umur 12 taun, anjeunna biasa diajakan ku bapana ngahadiran pakumpulan diskusi matématika
Bapana ngajar anjeunna élmu basa, hususna basa Latén jeung Yunani, tapi henteu ari matématika mah
Bapana ngahaja teu ngajarkeun matématika ka Pascal sangkan ngamunculkeun rasa panasaranana
Pascal tuluy biasa ngalakukeun ékspérimen kalawan wangun-wangun géométri, sarta manggih rumus géométri standar jeung méré ngaran kana éta rumus maké ngaranna sorangan
Taun 1640 Pascal sakulawarga pindah ka kota Rouen
Harita, anjeunna masih diajarkeun langsung ku bapana tapi Pascal diajar pohara getolna komo nepika nguras tanaga jeung kaséhatanana ku anjeun
Hasil usahana teu percuma, ahirna anjeunna hasil nimukeun téoréma géométri anu luar biasa
Téori probabilitas mungkin bias disebut minangka sumbangsih panggedéna Pascal, sanajan teu bisa leupas tina peran Fermat
Sanajan awalna mah pikeun ngabantuan bapana ngitung narima pajak, mesin itung jieunan Pascal pohara kawentarna sabab bakal jadi cikal-bakal kamekaran mesin itung anu dijieun ku Leibinz
Segi tilu Pascal- leupas tina tujuan utamana pikeun ngitung probabilitas dina judi- ngagampangkeun urang ngitung hasil sasaruaan kuadrat, pangkat tilu, pangkat opat jeung saterusna
Johann Carl Friedrich Gauß (ogé diéjah Gauss) lahir di Braunschweig, 30 April 1777 – tilar di Göttingen, 23 Februari 1855 dina umur 77 taun
Anjeunna nyaéta saurang matématikawan, astronom, jeung fisikawan Jerman anu méré rupa-rupa kontribusai
Anjeunna dianggap minangka salah sahiji matématikawan panggedéna sapanjang mangsa iwal ti Archimedes jeung Isaac Newton
Nalika umurna can jangkep 3 taun, anjeunna geus mampuh ngoréksi kasalahan daptar gajih tukang batu bapana
Gauss ngalakukeun panalungtikanana di observatorium astronomi di Gottingen, kota leutik di jantung Jerman
Anu ti semet harita nyiptakeun tradisi matématis anun ngajadikeun Gottingen jeun g universitasna jadi puseur matématika dunya
Gauss méré rupa-rupa kontribusi anu variatif dina widang matématika
Widang analisis jeung géométri ngandung réa pisan sumbangan pamikiran Gauss, ide géométri non Euclidis digarap ku anjeunna dina taun 1797
Taun 1799 nyumbangkeun tésis doktorna neunaan Téoréma Dasar Aljabar
Dina taun 1800 hasil nyiptakeun métode kuadrat pangleutikna
Jeung dina taun 1801 hasil ngajawab patanyaan anu umurna 20.000 taun kalawan nyieun poligon 17 sisi maké jidar jeung kompas
Dina ieu taun kénéh medalkeun Disquisitiones Arithmeticae, hiji karya klasik ngeunaan téori wilangan anu paling boga pangaruh nepika kiwari
Dina taun 1821, anjeunna ditunjuk pikeun mupuhuan survéy trigonométri di Hanover jeung harita pisan anjeunna hasil nyiptakeun héliograf atawa alat pikeun ngirim pesen kalawan maké eunteung jeung cahaya
Gauss ogé hasil nimukeun téori induksi magnétik anu antukna satuan pikeun induksi maknétik éta téh dingaranan Gauss
Placebo nyaéta grup musik rock alternatip asal London, Inggris anu dibentuk taun 1994
Personilna nyaéta Brian Molko (vokalis, gitaris), Stefan Olsdal (bass), jeung Steve Forest (drum)
Ngaran Placebo sorangan dicokot tina basa Latin "Placebo" anu hartina dina basa Inggris mah "I will please"
Molko salaku paméré ngaran nyebutkeun yén ieu ngaran téh mangrupa poyokan "klise" dina taun 90-an
Placebo dibentuk ku alumni sakola di Luxembourg, Molko jeung Olsda anu sacara teu kahaja kapanggih dina hiji "gigs"pappanggih
Harita Olsda kairut ku sora Molko anu kawilang unik, terus maranéhna nyieun grup musik anu dingaranan "Ashtray Heart" anu ayeuna geus dirobah jadi Placebo
Placebo meunangkeun popularitas alatan kasohorna orientasi séksual personilna, anu geuningan kapanggih yén Olsday téh gay, sedengkeun Molko mah biseksual
Taun 1996, Placebo ngarilis album "PLACEBO", anu diteruskeun ku album "WITHOUT YOU I'M NOTHING" dina taun 1998
ALbum "BLACK MARKET MUSIC" dirilis taun 2000
Dina taun 2003, Placebo ngarilis album "SLEEPING WITH GHOSTS", 3 taun sanggeus éta album dirilis, giliran album"MEDS" nu dirilis
ANu pamungkas nyaéta album "BATTLE FOR THE SUN" au dirilis taun 2009
Sir Alexander Fleming nyaéta jalma nu kasohor manggihan pénisilin (antibiotik pikeun ngalawan baktéri)
Lahir tanggal 6 Agustus 1881 di Lochfield Darvel Ayrshire Skotlandia
Anak katilu ti opat sadudulur
Fleming sakola di "Loudoun Moor School" jeung "Darvel School", tuluy salila dua taun sakola di "Kilmarnock Academy"
Sanggeus gawé di kantor jasa salila opat taun, Fleming nu umurna 20 taun meunang warisan ti amangna
Taun 1901 Alexander Fleming daptar ka Rumah Sakit St. Mary's, London
Lima taun ti harita, Fleming asup ka departemen panalungtikan di St Mary salaku asistén bakteriologi Sir Almroth Wright
Tuluy meunangkeun kualifikasi husus pikeun sakola deui dina taun 1906 kalawan pilihan jadi ahli bedah
Taun 1928 Fleming nyokot tur nalungtik sampel jamur
Sanggeus ditalungtik éta jamur téh asalna tina genus Penicillium
Alatan éta obat nu diciptakeun ku Fleming disebut "penicillin" atawa pénisilin
Fleming ogé nyindekkeun yén baktéri bisa ngamekarkeun résistansi jeung daya tahan kana pénisilin upama dosis pénisilin nu digunakeun minangka antibiotik saeutik tur dina waktu nu heureut
Alatan pénisilin hésé dimekarkeun, Fleming peunggas harepan pikeun mekarkeunana
Tuluy pénisilin dimekarkeun ku Howard Florey jeung Ernst Chain kalawan waragad ti pamaréntahan Amerika
Alexander Fleming meunang panglélér dina taun 1944
Taun 1945 Fleming ogé dilélér Hadiah Nobél pikeun ubar-ubarna
Alexander Fleming ngantunkeun dina tanggal 11 Maret 1955
Dimakamkeun di Katedral St Paul
Sir Thomas Stamford Bingley Raffles nyaéta salah sahiji Gubernur-Jéndral Hindia-Walanda ()
Kasohor salaku warga nagara Inggris nu ngadegkeun karajaan panggedéna di sakuliah dunya
Bapana nyaéta Kaptén Benjamin Raffles nu kalibet dina kagiatan dagang budak beulian di pulo Karibian
Raffles ditinggalkeun maot ku bapana nalika umur 15 taun
ti saprak harita, Raffles langsung digawé di London pikeun Perusahaan Hindia Timur Britania, salah sahiji perusahaan dagang satengah pamaréntah nu miboga peran nalika Inggris naklukkeun nagri-nagri lianna
Taun 1805 Raffles dikirim ka pulo nu kiwari kasohor minangka Penang di Malaysia
Harita mah éta pulo téh ngaranna Pulo Pangeran Wales
Raffles diangkat jadi Letnan Gubernur Jawa dina taun 1811
Nalika pamaréntahanana, loba hal nu diropéa saperti introduksi otonomi nu kawatesanan, ngeureunkeun kagiatan ngadagangkeun budak beulian, reformasi sistem pertahanan pamaréntah Walanda, nalungtik sasatoan jeung tutuwuhan nu aya di Indonesia, nalungtik titinggal kuno saperti Candi Borobudur jeung Candi Prambanan, jeung sajabana
Hasil panalungtikanana di pulo Jawa dituliskeun dina buku nu juduna "History of Java" nu nétélakeun ngeunaan sajarah pulo Jawa
Dina panalungtikanana Raffles dibantuan ku James Crawfurd jeung Kolonel Colin Mackenzie
Garwa Raffles, Olivia Marianne tilar dunya dina tanggal 26 November 1814 di Buitenzorg tur dimakamkeun di Batavia perenahna nu kiwari dijadikeun Museum Prasasti
Di Kebun Raya Bogor diwangun monumén pikeun miéling Olivia Marianne
Taun 1815 Raffles balik deui ka Inggris sanggeus Jawa dikawasa deui ku Walanda
Taun 1817 Raffles nulis jeung medalkeun buku History of Java
Di Inggris, Raffles ngadegkeun "Zoological Society of London" tur jadi pupuhu munggaranana
Raffles ngantunkeun sapoé saméméh milangkalana nu ka-45 ping 5 Juli 1826 alatan apoplexy atawa struk
Kismis nyaéta anggur hideung anu digaringkeun
Anggur hideung ieu asalna ti Yunani
Jenis kismis anu alus asalna ti Yunani jeung nagara-nagara Mediterania séjénna, kaasup ogé Australia
Sababaraha jenis kismis pangalusna nu dipikawanoh di pasaran nyaéta Vostizzas
Jenis kismis sejénna anu pohara alus nyaéta Gulf, Patras, Pyrgos, Amelia jeung cap Crown anu asalna ti Australia
Kismis méré k Vostizzas biasana berharga pang mahal
Louis Pasteur nyaéta ahli mikrobiologi jeung ahli kimia ti Perancis
Lahir tanggal 27 Désémber 1822
Kasohor ku masarakat alatan ngamekarkeun "inokulasi" kuman panyakit nu ngbalukarkeun ayana vaksin munggaran nyaéta vaksin rabiés
Pasteur ngamimitian karirna dina widang fisika di salah sahiji sakola lanjutan
Dina umur nu ka-26 taun geus jadi profesor di Universitas Strasbourg tuluy pindah ka Universitas Lille
Timuan panggedéna dina widang kimia nyaéta molékul asimétris jeung polarisasi cahya
Salian ti éta, Pasteur ogé nalungtik masalah sipat asam tartrat dina taun 1849
Tésis doktorna "kristalografi" ngajadikeun Pasteur profesor kimia di Univérsitas Strasbourg
Taun 1857 diangkat jadi diréktur ilmiah studi ngeunaan "École Normale Supérieure"
Dina tanggal 20 April 1862 Pasteur jeung Claude Bernard ngahasilkeun hiji prosés nu disebut pasteurisasi tina panalungtikanana ngaliwatan susu nu dipanaskeun nu ngabalukarkeun baktéri nu aya dina éta susu paraéh
Taun 1870-an, Pasteur ngagunakeun métode imunisasi pikeun panyakit anthrax nepi ka ngahudang élmuan lianna pikeun néangan hal nu sarupa pikeun panyakit nu sipatna endemik
Pasteur ogé nyampurnakeun vaksin rabiés nu diciptakeun ku Emile Roux nu dijadikeun dadasar pikeun vaksin nu lian saperti polio, cacar, jeung tetanus
Ti mimiti taun 1888 karya Pasteur dituluykeun di Institut Pasteur di Paris
Taun 1895 Pasteur dilélér Medali Leeuwenhoek dina widang mikrobiologi
Tilar dunya dina taun 1895 alatan struk ti taun 1868
Dimakamkeun di Katedral Notre Dame
Tuluy layonna diteundeun di ruang bawah tanah Institut Pasteur Paris
Joanne Stefani Germanotta leuwih dipikawanoh Lady Gaga ()
mangrupa panyanyi sarta panulis lagu asal Amérika Sarikat
Minangka penulis lagu, Lady Gaga pernah nulis lagu pikeun Britney Spears, New Kids On The Block, Pussycat Dolls jeung Fergie
Kabiasaan anéh Lady Gaga nyaéta nyebut para fansna minangka "monster leutik"
Ieu luyu jeung téma album kaduana, "The Fame Monster"
Lady Gaga miboga tato gambar "monster leutik" anu dijieun pikeun para fansna
System Of a Down (SOAD) nyaéta grup musik "rock metal" asal Kalifornia, Amerika Serikat anu dibentuk taun 1994
Personil SOAD sakabéhna katurunan Armenia, di antarana: Serj Tankian (Vokal, keyboard), Daron Malakian (vokal, gitar), Shavo Odadjian (bass), jeung John Dolmayan (drum)
Ngaran System Of a Down srangan dicokot tina judul sajak Malakian anu judulna "Victime of the Down", anu saterusna ku Odadijan éta kecap "Victime" diganti jadi "System", sabab ceuk manéhna mah ieu kecap téh miboga harti nu leuwih jembar
Aliran musik SOAD loba kapangurahn ku sababraha genre saperti rock alternatip, punk rock, musik folk, psychedelic rock, symphonic metal, thrash metal, jeung rock progesif
SOAD ogé sok maké waditra anu kawilang rumit sangkan musikna miboga variasi saperti: mandolin éléktrik, gitar éléktrik, gitar akustik, kacapi arab, siter, jeung gitar 12 senar, malah mah nepi ka keyboard jenis synthesizers ogé dipaké
Album pertamana dijudulan "SYTEM OF A DOWN" anu dirilis taun 1998 ku "sony music distribution", diteruskeu ku album "TOXICITY" anu dirilis taun 2001 ku "Columbia"
"STEAL THIS ALBUM" dirilis taun 2002 ku "Sony Music Distribution"
Dina taun 2005, System of a Down ngarilis 2 album, di antarana "HYPNOTIZE" (dirilis bulan Séptémber) jeung "MEZMERIZE" (dirilis bulan Méi)
System Of a Down
Érloji mangrupa jam anu nuduhkeun waktu anu dipaké dina leungeun.. Sajarah jeung Kamekaran Érloji
Kecap jam atawa (érloji) geus dipaké dina abad ka-14 sakitar 700 taun, anu asalna tina basa latén nyaéta clocca
Numutkeun sajarah, sundial atawa jam panon poé mangrupa jam anu kahot dina perabadan manusa
Jam ieu dijieun ku salah saurang ahli Astronomi muslim anu ngaranan Ibnu al-Shatir sakitar 3.500 taun saméméh Maséhi
Jam ieu nembongkeun waktu dumasar perenahna panaon poé
Ibnu al-Shatir ngabagi waktu dina sapoé 12 jam, dina musim tiris waktuna samporét sedengkeun musim panas waktuna leuwih lila
Sakitar 5.000-6.000 taun katukang, urang Mesir ngukur waktu jeung nyieun kalénder maké obelisk
Dina taun 1400 SM urang Mesir geus mimiti maké jam cai anu ngarana Clepsydra
Jam cai paling canggih mimiti kapanggihna di jaman kajayaan Islam anu dijieun ku Al-Jaziri dina taun 1136-1206 anu bentukna gajah anu bisa ngahasilkeun sora di unggal jam
Jam astronomi anu panggedéna anu dijieuna di Al-Jazari disebut Castle Clock, anu dianggap jadi jam analog komputer anu munggaran
Di Islam, Al-Jazari lain salah sahiji jalma anu nyiptakeun jam
Ayana jam pasir sakitar 1400 SM
Mimitina masarakat Eropa wanoh kana jam sakitar taun 1300
Masarakat Inggris mimiti nyieun erloji dina taun 1580
Sedengkeun sakitar taun 1525 Peter Henlein, tukang konci ti Nurnberg, Jerman ngawanohkeun jam imah anu diameterna 10-12,5 cm jeung kandelna 7,5 cm
Ahir abad ka-16, lonceng mimiti dijieun lempeng jeung di awal abad ka-17 mesina mimiti dibéré bengkus tina kuningan, kalayan tutup kaca jeung jarum paranti nunjukkeun menit
Jam digital atawa éléktrik mimitina dijieun ku perusahaan The Hamilton Watch Co of Lancaster, Pennsylvania sakitar taun 1950
Sanggeus kitu mimiti ayana sababraha mérek jeung modél arloji
Tracker kabugaran mangrupikeun alat anu penting pikeun jalma anu biasa ngawas kaséhatan, khususna pikeun atlit
Dina modél gelang kabugaran modéren, aya fungsi:
Nirvana nyaéta grup musik aliran grunge anu dibentuk di Aberdeen, Washington, Amerika Serikat taun 1987 ku Kurt Cobain, Krist Novoselic, jeung Chad Channing
Grup musik séjénna anu saentragan nyaéta Pearl Jam, Alice in Chains, jeung Soundgarden, balukarna, genre rock alternatip jadi genre anu dominan di radio jeung TV musik Amerika dina taun 90-an
Nirvana boga sababraha mantan personil, di antarana: Aaron Burckhard - drum (1987-1988), Dale Crover - drum (1988, 1990), Dave Foster - drum (1988), Chad Channing - drum (1988-1990), Jason Everman - gitar (1989), Dan Peters - drum (1990)
Nirvana ngarilis album pertamana taun 1989 dipayungan "indie label"
Taun 1990, Nirvana nyieun kontrak jeung "major label DGC" terus ngarilis album "NEVERMIND" kalayan singlena "Smells Like Teen Spirit" anu kajual nepi ka 400 rébu kopi dina kurun waktu saminggu, padahal DGC mah ngan méré prédiksi yén ieu album téh bakal kajual 250 rébu kopi wungkul
Album kaduana "IN UTERO" dirilis 2 taun sanggeus album kahiji dirilis, tapi henteu sasuksés album kahiji
Tanggal 8 Aprl 1994 mangrupa ahir karir Nirvana, sabab Kurt Cobain kapanggih maot di Imahna, Seattle, Washington alatan maéhan manéh ku péstol anu ditémbakkeun ka huluna
Tapi najan kitu, sababaraha album kompilasina masih sempet dirilis sababaraha taun ka hareupna
Sok sanajan Kurt Cobain geus maot tur Nirvana geus bubar tapi laguna masih kénéh aya sakapeung éksis di radio-radio, sanajan perjalanan karier Nirvana bisa kaitung pondok jodo tapi ka abus salah sahiji Band Legend anu bisa ngalahirkeun salah sahiji Genre musik anyar nu loba disebut kubatur mah cenah musik "Grunge" anu ngaguncang blantika musik dunya keur jaman na nepi ka ayeuna gé masih kénéh
nepi ka ayeuna gé masih kénéh sok loba ngadengekeun
&lt;ns&gt;0&lt;/ns&gt; &lt;revision&gt; &lt;parentid&gt;653130&lt;/parentid&gt; &lt;timestamp&gt;2024-07-11T12:18:19Z&lt;/timestamp&gt; &lt;contributor&gt; &lt;username&gt;Moorddroom&lt;/username&gt; &lt;/contributor&gt; &lt;origin&gt;671135&lt;/origin&gt; &lt;model&gt;wikitext&lt;/model&gt; &lt;format&gt;text/x-wiki&lt;/format&gt; Peter Gene Hernandez leuwih dipikawanoh kalayan ngaran Bruno Mars () nyaéta saurang panyanyi, penulis lagu Amérika jeung produser musik
Hirup di Honolulu, Hawaii ku kulawarga musisi
Bapana, Pete urang New York nyaéta pamaén perkusi
Indungna, Bernie urang Filipina turunan Puerto Rico nyaéta saurang penari hula
Bruno Mars ngamimitian karier dina taun 2006, sanggeus ngabéréskeun sakolana, manéhna pindah ka Los Angeles
Tuluy manéhna wawanohan jeung Aaron Bay Schuck, anu ayeuna jadi manajerna
Bruno Mars mimiti nyieun lagu nalika masih ngora kénéh
Sanggeus tampil di sababaraha tempat musik di kota kalahiranana, manéhna mutuskeun hayang hirup di dunya karir musik
Bruno Mars mimiti mroduksi lagu pikeun artis séjén, ngagabung kalayan tim produksi Smeezingtons
Manéhna jadi artis solo sanggeus nulis lagu "Nothin’ on You" by B.o.B, sarta "Billionaire" ku Travie Mccoy
Manéhna ogé nulis hits "Right Round" ku Flo Rida mintonkeun Kesha, "Wavin Flag" ku K’naan, jeung "Fuck You!"
ku Green Lo Cee
Dina bulan Oktober 2010, manéhna ngarilis album Doo-wops &amp; Hooligans
Tuluy nyieun lagu "Just the Way You Are" jeung "Grenade"
Manéhna geus meunang panghargaan Grammy di 53 Grammy Awards, anu diayakeun tanggal 13 Pébruari, 2011
Paramore nyaéta grup musik rock asal Amerika Serikat anu dibentuk taun 1994 di Franklin, Tennessee, Amérika
Paramore dibentuk ku Hayley Nichole Williams dina vokal jeung keyboard, Josh Farro] dina gitar jeung vokal, Jason Clarke dina bass, Zac Farro dina drum sarta Taylor York (gitar ritem)
Sanggeus sababaaha kali bongkar pasang personil, ahirna personil Paramore nu ayeuna nyaéta Hayley Nichole Williams, Taylor Yorke, jeung Jeremy Davis
Ngaran Paramore sorangan cenah dicokot tina ngaran Indungna Jason Clarke
ti saprak dibentuk, Paramore geus ngarilis tilu album studio di antarana "ALL WE KNOW IS FALLINGh", "RIOT
", jeung "BRAND NEW EYES"
Album "All We Know is Falling" dirilis tanggal 26 Juli 2005 anu direkam salila 3 minggu
ALbum kaduana, "Riot!"
dirilis tanggal 12 Juni 2007, ieu album asup ka peringkat 20 dina "Billboard" terus kajual leuwih ti 44.000 di Amérika
Lian ti éta, Paramore meunangkeun platinum di Amérika sarta "Gold Platinum" di Inggris jeung Irlandia
Album "Brand New Eyes" dirilis tanggal 28 Séptémber 2009
Ieu album meunang sértipikat emas di Austrailia, Brazil, Kanada, Irlandia, Jepang, Selandia Baru, Inggris jeung Amérika
Paramore ogé kungsi ngarilis lagu pikeun pilem "Twilight" anu judulna "Decode" jeung "I caught Myself"
Gunung Kinabalu nyaéta gunung nu perenahna di deukeut kota Kinabalu, Sabah, Malaysia, bagian kalér pulo Bornéo nu legana 4343 km pasagi
Sacara géografis aya di anatara 6o 0’ LU jeung 116o 21’ BT
Tina bentukna Gunung Kinabalu kaasup kana jenis "strato-vulcano"
Gunung Kinabalu miboga sababaraha puncak di antarana; "Lows Peak", "Lows Gully", "King George Peak", "King Edward Peak", "Phalus Peak", "Maslow Peak", "Ugly Sister Peak", "Kinabalu South Peak", "St. Johns Peak", "Alexandra Peak", "Andrews Peak", "West Peak", "Dewalt Peak", "Victoria Peak", "No Name Peak", "Tsukushi Peak", "Cirque Peak", jeung "North Peak"
Puncak nu pangjangkungna nyaéta Lows Péak, nu jangkungna 4101 mdpl
Sajarah Taman Nasional Gunung Kinabalu
Numutkeun sajarah, Gunung Kinabalu mimiti aya dina taun 1851.Sir Hugh Low, saurang pagawé pamaréntahan ti Labuan Island nyieun catetan nu pangmimitina ngeunaan pendakian ka Gunung Kinabalu
Dina taun 1962 ngadeg Sabah Park nu tujuanana pikeun ngariksa alam, élmu pangaweruh, jeung sajarah sangkan bisa dipaké ku masarakat umum
Sabah Park éta tuluy robah jadi Kinabalu Park dina taun 1964
Masarakat di wilayah Gunung Kinabalu, hususna nu cicing di suku gunung Hill Dusuns (Kadazans) kaiket ku tradisi Sabah
Suku Kadazans mangrupa ras panggedéna di Sabah
Kecap Kinabalu asalna ti basa Kadazan, tina kecap "Aki Nabalu" nu hartina "The reverd place of dead" atawa "a large rock inhabited by a spirit"
Warung tegal (disingget warteg) nyaéta salah sahiji usaha kuliner anu ngajual rupa-rupa kadaharan atau minuman dina harga nu teu kaitung awis
Warung tegal biasana tos jadi istilah umum kanggo rumah makan kelas menengah ka bawah, anu umumna tiasa ditepangan di sisieun jalan
Di awal kamunculanna, warung tegal lobana dipiboga ogé didirikeun ku wargi ti Kabupatén Tegal, hususna wargi ti desa Sidapurna
Limb Bizkit nyaéta grup musik rock asal Amerika Serikat anu dibentuk taun 1995 di Jacksonville, Florida, Amérika
Personil Limb Bizkit ayeuna nyaéta Fred Durst (vokal), Wes Borland (gitar), Sam Rivers (bass), John Otto (drum) jeung DJ Lethal
Fred Durst papanggih jeung Sam Rivers, terus Sam ngawanohkeun Fred ka dulurna, John Otto, ti harita maranéhna mulai latihan babarengan anu jadi awal mula kabentukna Limb Bizkit
Harita Durst ngarékrut Waters Rob pikeun jadi gitaris, terus Limb Bizkit ngarilis 4 lagu demo
Sanggeus Waters Rob kaluar, Durst nitah babaturanna pikeun mawa Wes Borland sangkan asup ka Limb Bizkit, Durst kataji nalika Wes manggung dina hiji klub
DJ Lethal asup ka Limb Bizkit nalika Limb Bizkit ngilu dina tur Deftones jeung House of Pain
Wes pernah ninggalkeun Limb Bizkit sabada album kiatulu dirilis lantaran konflik jeung Durst, terus posisina digantikeun ku Mike Smith, tapi Wes balik deui ka Limb Bizkit sabada konsér reuni Diskografi
Awalna, Limb Bizkit ngarilis album demo anu jadi album studiona kalayan judul "THREE DOLLARS BILLS, Y'ALL$" anu dirilis taun 2007, najan ieu album bisa kasebut gagal
Album kaduana dirilis taun 1999 anu judulna "SIGNIFICANT OTHER" kalayan single "Nookie" anu jadi "top hit" di radio
Album "CHOCOLATE STARFISH AND THE HOT DOG FLAVOURED WATERS" rilis tanggal 17 Oktober 2000, ieu album kasinugrahan platinum emas 6 kali
Album kaopatna "RESULTS MAY VARY" dirilis tanggal 23 Séptémber 2003, ieu album meunang réspon anu kawilang teu alus
Sabada ngarilis album "GREATEST HITZ" (2005), Limb Bizkit vakum nepi ka taun 2009
Sabada tur réuni "Unicorns N' Rainbows" tanggal 20 Méi 2009, Limb Bizkit ngumpul deui terus ngarilis album "GOLD COBRA" taun 2010 kamari
Fiji (; ; ), resmina Républik Fiji (; ), mangrupa hiji nagara kapuloan di Mélanesia di Samudra Pasifik kidul, kira-kira kalér-wétaneun Pulo Kalér Selandia Anyar
Tatanggina nu pangdeukeutna nyaéta Vanuatu di kulon, Kaledonia Anyar Perancis di kidul-kulon, Kapuloan Kermadec Selandia Anyar di kidul-wétan, Tonga di wétan, Samoa, Wallis jeung Futuna Perancis di kalér-wétan jeung Tuvalu di kalér
Kalobaannana kapuloan Fiji diwangun tina aktivitas vulkanis nu dimimitian kira-kira 150 juta taun baheula
Ayeuna, sababaraha aktivitas géotérmal masih aya dina kapuloan Vanua Levu jeung Taveuni
Fiji geus didumukan ti milénium kadua SM
Nagara ieu diwangun ti hiji kapuloan nu miboga leuwih ti 332 pulo, nu mana 110 didumukan permanén, jeung leuwih ti 500 pulo leutik
Dua pulo utama, Viti Levu jeung Vanua Levu, miboga 87% ti populasi nu ampir nepi ka 850.000
Ibu kotana nyaéta Suva
Kalobaannana urang Fiji cicing di basisir Viti Levu, boh di Suva atawa padumukan nu lian
Bagian jero Viti Levu jarang dicicingan ku lantaran daratanna
Dina abad ka-17 jeung ka-18, Walanda jeung Britania ngajelajah Fiji
Fiji mangrupa hiji koloni Britiania nepi ka 1970; panjajahan Britania aya méh hiji abad
Ku lantaran lobana leuweung, mineral, jeung sumber lauk, Fiji mangrupa salah sahiji nu ékonomina pangmekarna di wewengkon kapuloan Pasifik
Kiwari, sumber utama dévisa nyaéta industri pelesir jeung ékspor gula
Mata uang nagara ieu nyaéta Dolar Fiji
Fiji miboga hiji sistem pamaréntahan lokal nu mana déwan dayeuh jeung kota aya dina kawasa umum Kamentrian Pamaréntahan Lokal jeung Pamekaran Kota
Présidén Ratu Epeli Nailatikau minangka présidén Fiji, sanggeus hiji mahkamah luhur maréntah yén kapamingpinan militér ditetepkeun tampa hukum sanggeus kudéta 2006
Dina Perang Dunya II, Britania Raya ngidinkeun raloba urang Fiji nulungan Sakutu liwat panunggalanna sareng tentara Selandia Anyar jeung Australia
Angkatan Pakarang Républik Fiji (RFMF), diwangun ti unit darat jeung laut
Fiji dibagi kana Opat Divisi Mayor: Divisi-divisi ieu dibagi deui kana 14 propinsi: Fiji dibagi ogé kana 3 Konféderasi Pamaréntahan dina rézim Cakobau, sanajan teu dianggap salaku babagian politis, tapi tetep penting dina babagian sosial:
Calung Jingjing nyaéta wangun calung anu makéna bari dijingjing
Ieu mangrupa kamekaran tina calung kiwari anu ngawengku : Calung jingjing ngawangun runtuyan awi miboga nada anu dihijikeun kalayan sapotong awi leutik (paniir)
Calung jingjing diwangun ku opat atawa lima watang, kawas calung kingking (diwangun ti 12 tabung awi), calung panepas (5 /3 sarta 2 tabung awi), calung jongjrong(5 /3 sarta 2 tabung awi), sarta calung gonggong (2 tabung awi)
Kalengkepan calung dina tumuwuhna kiwari ieu aya anu ngan ngagunakeun calung kingking baé, panempas dua iji sarta calung gonggong hiji buah, tanpa ngagunakeun calung jongjrong Cara memainkannya ditakol jeung leungeun katuhu maké paneunggeul, sarta leungeun kénca ngajingjing pakakas musik kasebut
Sedengkeun téknik nabeuhna antar séjén dimelodi, dikeleter, dikemprang, dikempyung, diraeh, dirincik, dirangkep (diracek), salancar, kotrek sarta solorok
Calung jingjing anu dipaké dina pintonan dawam miboga nada Salendro ( laras Pelog ) sarta Madenda ( nyorog )
Waditra calung jingjing mangrupa perkembangan ti wangun calung Rantai/ Calung Gambang, calung dina wangun ieu geus mangrupa seni pintonan anu boga sipat hiburan
Calung jingjing asalna ti wangun dasar calung rantay ieu geus dijieun dina opat bagian wangun wadrita anu misah, kaopat wadrita misah ieu dipaenkeun ku cara dijingjing ku opat pamaén sarta unggal nyekel calung dina fungsi béda
Wadrita calung diwangun ti 1
Panepas, 3. jongjong, 4. gonggong, sedengkeun Calung Kingking jumlahna limabelas nada / oktaf dina nada anu pangleutikna ( pangluhurna )
Christian Doppler nyaéta saurang matématikawan Austria anu jumeneng antara taun 1803-1853
Lahir kaping 29 Novémber 1803 di Salzburg, Austria Anjeunna dipikawanoh alatan prinsip anu munggaran diusulkeun ngeunaan warna cahaya tina béntang ganda dina taun 1842
Éta prinsip téh kiwari dipikawanoh minangka éfék Dopler
Anjeunna boga hipotésis yén "pitch" sora baris robah lamun éta sumber sorana téh gerak
Hipotésis Dopler diuji ku Beli dina taun 1845
Anjeunna maké dua sét nadiri: sasét disimpen cicing di hiji stasion karéta api jeung hiji deui gerak dina karéta
Éta kadua sét musisi téh nyorakeun alat musikna dina nada anu sarua
Nalika karéta liwat ka éta stasion, aya kaahéngan yén frékuénsi tina dua nada teu sarua, sanajan musisina nyorakeun dina nada anu sarua
Hal ieu ngabuktikeun hipotésis Dopler
Dina ahir studina di Universitas WIna tain 1829, Dopler diangkat minangka asistén profésor mékanik jeung matématika anu leuwih luhur di Universtas, nyaéta Profésor A. Burg
Anjeunna medalkeun opat makalah matématika nalika opat taunna Burg jadi asistén, anjeunna jadi anu mimiti méré kontribusi kana téori anu satata
Kalungguhan jadi asistén téh ngan saukur sawatara jeung pos Dopler, rada leuwih kolot tina nu lolobana, tuluy mimiti néangan pos permanén dina umur 30
Britney Jéan Spéars atawa nu dipikawanoh ku ngaran Britney Spéars () nyaéta saurang panyanyi asal Amérika Serikat
Ti leuleutik manéhna resep senam jeung jogéd
Nalika umur sabelas taun, Britney Spéars miluan audisi pikeun serial "The New Mickey Mouse Club" sarta ditarima
Di serial ieu, Britney papanggih jeung Justin Timberlake anu ahirna jadi kabogohna
Taun 1997, Britney ngagabung jeung grup "Innosense" anu anggotana awéwé hungkul
Britney ogé mimiti jadi artis dina acara bubuka konser "'N Sync" jeung Backstreet Boys
Lagu kahiji na..."Baby One More Time" dirilis ahir taun 1998, lagu ieu asup ka MTV's "100 Greatest Pop Songs of all time"
Bulan Desember 1999, Britney meunang opat penghargaan dina acara "Billboard Music Awards", kaasup kategori "Female Artist of the Year"
Dina "Grammy Awards" 2000, Britney meunang dua ketegori nyaéta salaku "Best New Artist" jeung "Best Female Pop Vocal Performance"
Sanggeus opat taun bobogohan jeung Justin Timberlake, ahirna papisah di taun 2002
Tuluy di taun 2003, Britney nikah jeung Jason Allen Alexander tanggal 3 Januari 2004 di "The Little White Wedding Chapel", Las Vegas
Tapi pernikahan ieu ngan tahan nepi ka 55 jam
Britney tuluy bobogohan jeung penari latarna Kevin Federline
Britney nikah jeung Kevin tanggal 18 Séptember 2004
Britney ngalahirkeun anak kahijina, nyaéta Sean Preston Federline tanggal 14 Séptember 2005, anak kadua na nyaéta Jayden James Federlier lahir tanggal 12 Séptember 2006